CELEX: 52006PC0579
Language: lv
Date: 2006-10-09
Title: Priekšlikums Padomes lēmums ar ko paredz makrofinansiālu palīdzību Moldovai {SEC(2006) 1258}

Svarīgs juridisks paziņojums

|

52006PC0579

Priekšlikums Padomes lēmums ar ko paredz makrofinansiālu palīdzību Moldovai {SEC(2006) 1258}  /* COM/2006/0579 galīgā redakcija - CNS 2006/0184 */  

	[pic] | EIROPAS KOPIENU KOMISIJA |Briselē, 9.10.2006COM(2006) 579 galīgā redakcija2006/0184 (CNS)PriekšlikumsPADOMES LĒMUMSar ko paredz makrofinansiālu palīdzību Moldovai(iesniegusi Komisija) {SEC(2006) 1258}PASKAIDROJUMA RAKSTSPRIEKšLIKUMA KONTEKSTS |110 | Priekšlikuma pamatojums un mērķi Komisija ierosina sniegt Moldovai makrofinansiālu palīdzību tieša piešķīruma veidā par maksimālo summu 45 miljoni euro Moldovas maksājumu bilances un rezerves veidošanas atbalstam. Ierosinātā palīdzība palīdzēs Moldovai mazināt finansiālās grūtības saistībā ar tās ekonomiskās programmas īstenošanu. Tā arī sekmēs un rosinās iestāžu centienus īstenot reformas saskaņā ar ES un Moldovas Eiropas kaimiņattiecību politikas rīcības plānu un Ekonomiskās izaugsmes un nabadzības mazināšanas stratēģijas dokumentu. Ierosinātā makrofinansiālā palīdzība būs ārkārtēja un laika ziņā ierobežota, tā papildinās atbalstu no Bretonvudsas iestādēm, divpusējiem atbalsta sniedzējiem un Parīzes kluba, un jo īpaši būs atkarīga no tā, kādas sekmes gūtas, īstenojot SVF atbalstīto nabadzības mazināšanas un izaugsmes mehānisma vienošanos. Tas notiks laikā, kad ES un Moldovas attiecības nonākušas dziļākas integrācijas posmā Eiropas kaimiņattiecību politikas kontekstā. |120 | Vispārīgais konteksts Pārejas uz tirgus ekonomiku sākumposmā Moldova sekmīgi īstenoja vairākas pirmās paaudzes reformas. Tomēr deviņdesmito gadu beigās un šīs desmitgades sākumā reformu temps palēninājās un pieauga valdības administratīvā iejaukšanās ekonomikā. Tāpēc Bretonvudsas iestāžu aizdevumu politika tika apturēta. Tādējādi nebija iespējams īstenot divus ES makrofinansiālās palīdzības pasākumus Moldovai — aizdevumu 15 miljonu euro apmērā, par ko lēmums pieņemts 2000. gadā, un piešķīrumu par tādu pašu summu, par ko lēmums pieņemts 2002. gadā[1]. Šajā laikposmā Moldovas IKP vidējais pieaugums gadā sasniedza 7 %. Izaugsmi veicinājis vietējais pieprasījums, ko palielināja naudas pārvedumi, kuru apjoms laika gaitā krietni pieaudzis un kas veido vairāk nekā 30 % no IKP. Līdz 2005. gadam Moldovas IKP uz vienu iedzīvotāju vairāk nekā divkāršojies (dolāru izteiksmē) salīdzinājumā ar 2000. gada līmeni. Taču vēl aizvien tas ir zemākais Eiropā — tikai 812 ASV dolāri. Moldova ir vienīgā Eiropas valsts, ko Pasaules banka klasificējusi kā valsti ar zemiem ienākumiem. 2004.–2005. gadā strukturālās reformas atkal tika ietvertas Moldovas politikas dienaskārtībā, jo īpaši pēc tam, kad valdība pieņēma Ekonomiskās izaugsmes un nabadzības mazināšanas stratēģijas dokumentu (EINMSD). Valdības apņemšanos īstenot reformas stiprinājuši tās nodomi iekļauties Eiropā, ko apliecina ES un Moldovas Eiropas kaimiņattiecību politikas (EKP) rīcības plāna pieņemšana 2005. gada februārī. Praktiski visā 2005. gada laikā valdība centās īstenot tādu ekonomikas politiku, kas apliecinātu tās jauno apņēmību panākt situācijas stabilizāciju un īstenot reformas. Ņemot vērā gūtās sekmes, 2005. gada nogalē iestādes un SVF atsāka diskusijas par jaunu programmu, kas varētu saņemt fonda finansējumu. 2006. gada februārī tika panākta vienošanās par šādas programmas iezīmēm, un 2006. gada maijā SVF valde apstiprināja vienošanos uz trīs gadiem par finansējumu saskaņā ar Nabadzības mazināšanas un izaugsmes mehānismu (NMIM). Pēc vienošanās apstiprināšanas tika panākta vienošanās ar Parīzes klubu — Moldovas oficiālajiem kreditoriem — par uzkrātā parāda pārstrukturēšanu un kārtējiem maksājumiem, kuru nomaksas termiņš ir programmas periodā, saskaņā ar t.s. Hjūstonas noteikumiem. Viens no galvenajiem vienošanās mērķiem bija palīdzēt valdībai normalizēt Moldovas attiecības ar oficiālajiem kreditoriem. NMIM programmas mērķis ir saglabāt makroekonomisko stabilitāti un tādējādi atbalstīt izaugsmi un nabadzības mazināšanu, jo īpaši ņemot vērā to, ka turpinās nozīmīga maksājumu ieplūšana un cenas par ievesto enerģiju krietni pieaugušas. Saskaņā ar šo programmu iestādes ir apņēmušās budžeta deficītu ierobežot līdz 0,5 % no IKP, un valsts bankas mērķis ir līdz 2008. gadam palielināt ārvalstu valūtas rezerves līdz līmenim, kas līdzvērtīgs trīs mēnešu importa apjomam. Prioritārie struktūrpolitikas pasākumi jo īpaši ietver pasākumus tādās jomās kā ārvalstu tirdzniecības liberalizācija, korporatīvā pārvalde, banku nozares reforma un nodokļu pārvaldība. Programmas pieņemšanas laikā lēsa, ka aplūkotā politika nozīmētu, ka IKP pieaugums 2006. gadā būs 6 % un 2007.–2008. gadā — 5 %, ka līdz 2008. gada beigām inflācija pakāpeniski samazināsies līdz 7 %, un tekošā konta deficīts būs aptuveni 5 % no IKP. Tomēr programma tiek īstenota ļoti sarežģītos ārējos apstākļos. Jau 2005. gadā Moldovas tirdzniecības un tekošā konta deficīts krasi palielinājās, daļēji tādēļ, ka ievērojami pieauga naftas cenas. Kopš 2006. gada sākuma Moldova sastopas ar vēl citiem maksājumu bilances satricinājumiem (Krievijas gāzes monopolista „Gazprom” lēmums palielināt gāzes cenas Moldovai no 80 USD par kubikmetru līdz 110 USD 2006. gada janvārī un līdz 160 USD 2006. gada jūlijā un aizliegums Krievijā ievest Moldovas vīnus un alkoholiskos dzērienus); tādēļ izredzes sasniegt NMIM programmas mērķus ir ļoti vājas. Moldovas ārējo kontu stāvokļa pasliktināšanās apgrūtinās arī valdības vidēja termiņa mērķu sasniegšanu attiecībā uz izaugsmi un nabadzības mazināšanu, kas ietverti valdības Ekonomiskās izaugsmes un nabadzības mazināšanas stratēģijas dokumentā, un ES un Moldovas EKP rīcības plāna mērķu sasniegšanu. Moldovas ekonomiskās attīstības nozīmē, ka, pirmkārt, nāksies veikt dažus pielāgojumus NMIM programmā, un, otrkārt, vajadzīgs ārkārtas finansējums papildus pašlaik pieejamajam finansējumam. ES jau agrāk vairākkārt sniegusi makrofinansiālo palīdzību Moldovai ar mērķi palīdzēt Moldovai pārvarēt maksājumu bilances satricinājumus. Komisija uzskata, ka pašreizējā situācijā ir pietiekams pamatojums tāda paša instrumenta izmantošanai. ES finansiālā palīdzība sekmēs Moldovas ārējā finansējuma prasību izpildi 2007. un 208. gadā. To nodrošinās arī ciešāka ES un Moldovas sadarbība Eiropas Kaimiņattiecību politikas kontekstā. No šī viedokļa Moldova ir ES partnere jau kopš EKP aizsākumiem 2004. gadā. Moldova un Ukraina ir arī vienīgās austrumu kaimiņvalstis, kas patlaban īsteno EKP rīcības plānu. EKP mērķis ir veidot ciešākas attiecības starp ES un kaimiņvalstīm, padarot sadarbību ciešāku nekā jebkad agrāk, padziļināt politisko sadarbību, tostarp ārpolitikas un drošības politikas jomā (Moldovas gadījumā arī atrisināt Piedņestras konfliktu), un sekmēt ekonomisko izaugsmi un nabadzības mazināšanu. |130 | Spēkā esošie noteikumi priekšlikuma jomā Tādu nav. |140 | Saskanība ar pārējiem ES politikas virzieniem un mērķiem ES un Moldovas attiecības kopš Eiropas kaimiņattiecību politikas izveides ir nonākušas dziļākas integrācijas posmā. Kopienas palīdzība, izmantojot makrofinansiālās palīdzības instrumentu, sekmētu divpusējo attiecību nostiprināšanu ar Moldovu. Paredzēts, ka, sākot ar 2007. gadu, Moldovai būs pieejams Eiropas Kaimiņattiecību un partnerattiecību instruments (ENPI), kas ļaus sniegt palīdzību arī budžeta atbalsta veidā. Paredzams, ka nozaru un/vai vispārīgu budžeta atbalsta programmu sagatavošana attiecībā uz Moldovu tiks uzsākta, tiklīdz sāks funkcionēt ENPI. Tomēr tuvākajā nākotnē nav paredzamas izmaksas saskaņā ar ENPI budžeta atbalstu. Turklāt budžeta atbalsta instruments saskaņā ar ENPI, kas izveidots struktūrpolitikas atbalstam no vidēja termiņa un ilgtermiņa viedokļa, nav piemērots Moldovas pašreizējām grūtībām, kuras galvenokārt izraisījuši maksājumu bilances īstermiņa satricinājumi. Paredzams, ka finansējums saskaņā ar makrofinansiālās palīdzības instrumentu būs pieejams daudz agrāk nekā iespējamais budžeta atbalsts saskaņā ar ENPI. Finansiālā palīdzība, kas ir īstermiņa instruments, būs īpaši paredzēta, lai risinātu Moldovas pašlaik spiedīgās ārējā finansējuma vajadzības, ko izraisījusi valsts ārējās ekonomiskās vides būtiska pasliktināšanās. Tomēr makrofinansiālā palīdzība domāta arī kā pagaidu atbalsts strukturālām reformām, kas izklāstītas ES un Moldovas rīcības plānā un Ekonomiskās izaugsmes un nabadzības mazināšanas stratēģijas dokumentā. |APSPRIEšANāS AR IEINTERESēTAJāM PERSONāM UN IETEKMES NOVēRTēJUMS |Apspriešanās ar ieinteresētajām personām |219 | Moldovas finanšu ministrs Mihails Pops (Mihail Pop) 2006. gada maijā lūdza EK finansiālu palīdzību. Sagatavojot šo Komisijas priekšlikumu, Komisijas dienesti sazinājās ar Starptautisko valūtas fondu, Pasaules banku un divpusējiem donoriem, lai pārrunātu palīdzības vajadzības. Pirms priekšlikuma iesniegšanas Komisija ir apspriedusies ar Ekonomikas un finanšu komiteju. Pēc Padomes lēmuma pieņemšanas Komisijas dienesti ar Moldovas iestādēm apspriedīs saprašanās memorandu un piešķīruma nolīgumu, lai sīki noteiktu palīdzības īstenošanas kārtību. |Ekspertu atzinumu pieprasīšana un izmantošana |229 | Neatkarīgu ekspertu atzinumi nebija vajadzīgi. |230 | Ietekmes novērtējums Tā kā makrofinansiālā palīdzība ir uz politiku balstīts instruments, tas ir sevišķi piemērots, lai atbalstītu Moldovas iestāžu centienus uzlabot fiskālo ilgtspējību īsā līdz vidējā termiņā. Makrofinansiālajai palīdzībai būs tūlītēja ietekme uz Moldovas maksājumu bilanci un rezervēm, un tādējādi būs iespējams mazināt finansiālos ierobežojumus, kas saistīti ar iestāžu ekonomiskās programmas īstenošanu. EK atbalsts arīdzan palīdzēs iestādēm īstenot īstermiņa un vidēja termiņa politiku, kas izklāstīta ES un Moldovas Eiropas kaimiņattiecību politikas rīcības plānā un Ekonomiskās izaugsmes un nabadzības mazināšanas stratēģijas dokumentā. |PRIEKšLIKUMA JURIDISKIE ASPEKTI |305 | Ierosināto pasākumu kopsavilkums Kopiena piešķir Moldovai makrofinansiālu palīdzību piešķīrumu veidā par maksimālo summu 45 miljoni euro. Palīdzība būs pieejama trijās daļās divu gadu laikā. Programmas īstenošanas periodu var pagarināt vēl uz vienu gadu. Palīdzību pārvaldīs Komisija, kas ar iestādēm vienojas par konkrēto ekonomisko politiku un finanšu nosacījumiem saistībā ar piešķīruma daļu maksājumu. Pienācīgi tiks ņemti vērā īpaši noteikumi par krāpšanas un citu nelikumību novēršanu saskaņā ar Finanšu regulu. |310 | Juridiskais pamats Līguma 308. pants. |329 | Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. |Proporcionalitātes princips Priekšlikums atbilst proporcionalitātes principam šādu iemeslu dēļ. |331 | Palīdzības apjoms atbilst aptuveni vienai trešajai daļai no atlikušajām Moldovas finansiālajām vajadzībām laika posmā no 2007. līdz 2008. gadam jeb periodā, kurā tiks sniegts atbalsts. Uzskatāms, ka šis ir atbilstīgs sloga sadales līmenis attiecībā uz Kopienu, ņemot vērā palīdzību, ko Moldovai sniedz divpusēji līdzekļu devēji un kreditori, un starptautiskie donori kopumā. Palīdzība pilnībā atbildīs makroekonomiskajiem mērķiem, kas jau noteikti Moldovas ekonomiskās politikas dokumentos, piemēram, Ekonomikas un finanšu politikas memorandā, kas pieņemts saistībā ar NMIM vienošanos, kura noslēgta ar SVF un apstiprināta 2006. gada maijā. Tā arī būs saskanīga ar politikas ilgtermiņa mērķiem, kas aplūkoti 2004. gada maijā apstiprinātajā Ekonomiskās izaugsmes un nabadzības mazināšanas stratēģijas dokumentā un 2005. gada februārī pieņemtajā ES un Moldovas Eiropas kaimiņattiecību politikas rīcības plānā. Kas attiecas uz īpašiem nosacījumiem saistībā ar piešķīruma daļu izmaksāšanu, Komisija plāno pievērsties tikai dažām jomām, tostarp jo īpaši valsts finanšu pārvaldībai. Komisija arīdzan var apsvērt pievēršanos konkrētām nozaru politikām, kas par īpaši nozīmīgām atzītas ES un Moldovas EKP rīcības plānā. |Instrumentu izvēle |341 | Ierosinātie instrumenti: citi. |342 | Citi tiesību akti nebūtu piemēroti šāda iemesla dēļ. Situācijā, kad nav pamatregulas par makrofinansiālās palīdzības instrumentu, speciāli Padomes lēmumi saskaņā ar Līguma 308. pantu ir šai palīdzībai vienīgais pieejamais tiesību akts. |IETEKME UZ BUDžETU |401 | Šī palīdzība tiktu finansēta no saistību apropriācijām 2007. gadā budžeta pozīcijā 01 03 02 02 (makroekonomiskā palīdzība), ar nosacījumu, ka tiek galīgi apstiprināts 2007. gada budžets, un palīdzība tiks izmaksāta 2007. un 2008. gadā. |PAPILDU INFORMāCIJA |Pārbaude, pārskatīšana un turpināmība |533 | Priekšlikums ietver pārbaudes, pārskatīšanas un turpināmības klauzulu. |1.  2006/0184 (CNS)PriekšlikumsPADOMES LĒMUMSar ko paredz makrofinansiālu palīdzību MoldovaiEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 308. pantu,ņemot vērā Komisijas priekšlikumu[2],ņemot vērā Eiropas Parlamenta atzinumu[3],apspriedusies ar Ekonomikas un finanšu komiteju,tā kā:2.  Moldovas iestādes ir apņēmušās stabilizēt ekonomiku un veikt strukturālas reformas, ko atbalsta Starptautiskais valūtas fonds (SVF), ar kuru noslēgta trīs gadu vienošanās saskaņā ar nabadzības samazināšanas un izaugsmes mehānismu, kas apstiprināta 2006. gadā 5. maijā. Pēc tam Parīzes kluba kreditori 2006. gada 12. maijā vienojās par Moldovas divpusējā oficiālā parāda pārstrukturēšanu saskaņā ar Hjūstonas noteikumiem.3.  Moldovas iestādes 2004. gada maijā pieņēma Ekonomiskās izaugsmes un nabadzības mazināšanas stratēģijas dokumentu, kurā noteiktas vidēja termiņa prioritātes valdības pasākumiem.4.  Moldova, no vienas puses, un Eiropas Kopiena un tās dalībvalstis, no otras puses, ir parakstījušas Partnerības un sadarbības līgumu, kas stājās spēkā 1998. gada 1. jūlijā.5.  Moldovas un Eiropas Savienības attiecību attīstību nosaka Eiropas Kaimiņattiecību politika, un paredzams, ka tas novedīs pie dziļākas ekonomiskās integrācijas. ES un Moldova ir vienojušās par Eiropas kaimiņattiecību politikas rīcības plānu, kurā apzinātas ES un Moldovas attiecību un attiecīgās politikas īstermiņa un vidēja termiņa prioritātes.6.  Moldovai radušās ievērojamas finansiālas vajadzības, jo būtiski pasliktinājusies Moldovas ārējā vide.7.  Moldovas iestādes ir lūgušas finansiālu palīdzību ar izdevīgiem noteikumiem starptautiskajām finanšu iestādēm, Eiropas Kopienai un citiem divpusējiem finansētājiem. Neraugoties uz finansējumu, kas saņemts no SFV un Pasaules bankas, ir izveidojies ievērojams finanšu deficīts, kas jāsedz, lai uzlabotu valsts maksājumu bilanci, stiprinātu valsts rezervju stāvokli un atbalstītu politikas mērķus saistībā ar iestāžu centieniem īstenot reformas.8.  Moldova ir tiesīga saņemt aizdevumus un piešķīrumus no Pasaules bankas un SVF ar ļoti izdevīgiem noteikumiem.9.  Šādos apstākļos Moldovai būtu jāpiešķir Kopienas makrofinansiālā palīdzība piešķīruma veidā; tas būtu vispiemērotākais pasākums, lai palīdzētu saņēmējai valstij šajā ļoti sarežģītajā situācijā.10.  Lai nodrošinātu Kopienas finansiālo interešu efektīvu aizsardzību saistībā ar šo makrofinansiālo palīdzību, jāparedz Moldovas veikti atbilstīgi pasākumi, kas ir saistīti ar krāpšanas, korupcijas un jebkuru citu ar šo palīdzību saistītu nelikumību novēršanu un apkarošanu, kā arī jāparedz Komisijas veikti kontroles pasākumi un Revīzijas palātas veiktas revīzijas.11.  Šīs piešķīruma palīdzības sniegšana neierobežo budžeta lēmējinstitūcijas pilnvaras.12.  Šī makrofinansiālā palīdzība jāpārvalda Komisijai, apspriežoties ar Ekonomikas un finanšu komiteju.13.  Līgums šī lēmuma pieņemšanai neparedz citas pilnvaras nekā tās, kas paredzētas 308. pantā,IR PIEŅĒMUSI ŠO LĒMUMU.1. pants14.  Komisija ierosina sniegt Moldovai makrofinansiālo palīdzību tieša piešķīruma veidā par maksimālo summu 45 miljoni euro, lai atbalstītu Moldovas maksājumu bilanci un tādējādi mazinātu finansiālos ierobežojumus, kas saistīti ar valdības ekonomiskās programmas īstenošanu.15.  Šo Kopienas finanšu palīdzību pārvalda Komisija, apspriežoties ar Ekonomikas un finanšu komiteju, un saskaņā ar nolīgumiem vai norunām starp Starptautisko valūtas fondu (SVF) un Moldovu.16.  Kopienas finanšu palīdzība ir pieejama uz diviem gadiem, sākot no pirmās dienas pēc šī lēmuma stāšanās spēkā. Tomēr atkarībā no apstākļiem Komisija pēc apspriešanās ar Ekonomikas un finanšu komiteju var nolemt pagarināt pieejamības periodu ne vairāk kā uz vienu gadu.2. pants17.  Pēc apspriešanās ar Ekonomikas un finanšu komiteju Komisija ir pilnvarota vienoties ar Moldovas iestādēm par ekonomikas politiku un finanšu nosacījumiem, kas saistīti ar šo palīdzību, kuri jānosaka saprašanās memorandā. Šie nosacījumi atbilst 1. panta 2. punktā minētajiem nolīgumiem vai norunām.18.  Kopienas palīdzības īstenošanas laikā Komisija uzrauga Moldovas finanšu sistēmu, administratīvo procedūru, kā arī iekšējo un ārējo kontroles mehānismu stabilitāti, kas ir svarīgi šai Kopienas sniegtajai makrofinansiālajai palīdzībai.19.  Komisija, sadarbojoties ar Ekonomikas un finanšu komiteju un attiecīgās darbības saskaņojot ar SVF, regulāri pārbauda, vai ekonomikas politika Moldovā atbilst šīs palīdzības mērķiem un vai tiek pienācīgi īstenota saskaņotā ekonomikas politika un pildīti finanšu nosacījumi.3. pants20.  Komisija piešķir palīdzību Moldovai divās trijās daļās.21.  Pirmo daļu izmaksā ar nosacījumu, ka tiek sekmīgi īstenota SVF atbalstītā ekonomikas programma saskaņā ar nabadzības mazināšanas un izaugsmes mehānismu un ES un Moldovas Eiropas kaimiņattiecību politikas rīcības plānu.22.  Otro un visus turpmākos maksājumus veic ar nosacījumu, ka tiek sekmīgi īstenota gan SVF atbalstītā ekonomikas programma saskaņā ar nabadzības mazināšanas un izaugsmes mehānismu un ES un Moldovas Eiropas kaimiņattiecību politikas rīcības plānu, gan visi citi ar Komisiju saskaņoti pasākumi, kā izklāstīts 2. panta 1. punktā, un ne ātrāk kā vienu ceturksni pēc iepriekšējā maksājuma veikšanas.23.  Līdzekļus maksā Moldovas Valsts Bankai. Līdzekļu gala saņēmējs būs Moldovas Finanšu ministrija.4. pantsŠīs palīdzības īstenošana notiek saskaņā ar Eiropas Kopienu vispārējam budžetam piemērojamās Finanšu regulas noteikumiem un tās īstenošanas noteikumiem. Jo īpaši saprašanās memorandā un piešķīruma nolīgumā, par ko jāvienojas ar Moldovas iestādēm, paredz Moldovas veiktus atbilstīgus pasākumus, kas ir saistīti ar krāpšanas, korupcijas un jebkuru citu ar šo palīdzību saistītu nelikumību novēršanu un apkarošanu. Tajā paredz arī Komisijas, tostarp Eiropas Biroja krāpšanas apkarošanai ( OLAF ) kontroli ar tiesībām veikt pārbaudes un apskates uz vietas, kā arī Revīzijas palātas revīzijas, kas attiecīgā gadījumā jāveic uz vietas.5. pantsKomisija ik gadus līdz 31. augustam iesniedz Eiropas Parlamentam un Padomei ziņojumu, tostarp novērtējumu par šā lēmuma īstenošanu iepriekšējā gadā.6. pantsŠis lēmums stājas spēkā dienā, kad to publicē Eiropas Savienības Oficiālajā Vēstnes ī.Briselē,Padomes vārdā —priekšsēdētājsTIESĪBU AKTA FINANŠU PĀRSKATSPolitikas joma: Sadaļa 01 – Ekonomika un finanses Darbība: 03 – Starptautiskā ekonomika un finanses |DARBīBAS NOSAUKUMS: MAKROFINANSIāLā PALīDZīBA MOLDOVAI |1. BUDŽETA POZĪCIJA(-S)01 03 02 pants — Makroekonomiskā palīdzība2. KOPĒJIE RĀDĪTĀJI2.1. Kopējais piešķīrums darbībai (B daļa): 45 miljoni EUR saistībām2007. gadā pieejamais budžets (provizoriskais budžeta projekts): 79,591 miljoni euro saistību apropriācijās un 100,814 miljoni euro maksājumu apropriācijās budžeta pozīcijai 01 03 02, ar nosacījumu, ka tiek apstiprināts 2007. gada budžets.2.2. Piemērošanas periodsSākuma gads: 2007. gads, beigu gads: 2008. gads2.3. Kopējā daudzgadu izdevumu aplēse(a) Saistību apropriāciju/ maksājumu apropriāciju grafiks (finansiālais atbalsts) ( sk. 6.1.1. punktu ).miljoni EUR ( līdz 3 zīmēm aiz komata )2007 | 2008 | 2009 | Kopā |Saistības | 45,000 | 45,000 |Maksājumi | 30,000 | 15,000 | 45,000 |(b) Tehniskās un administratīvās palīdzības un atbalsta izdevumi ( sk. 6.1.2. punktu )Saistības | 0,030 | 0,030 | 0,060 |Maksājumi | 0,030 | 0,030 | 0,060 |Starpsumma a+b |Saistības | 45,030 | 0,030 | 45,060 |Maksājumi | 30,030 | 15,030 | 45,060 |(c) Kopējā cilvēkresursu un citu administratīvo izdevumu finansiālā ietekme (sk. 7.2. un 7.3. punktu)Saistības/maksājumi | 0,165 | 0,165 | 0,330 |KOPĀ a+b+c |Saistības | 45,195 | 0,195 | 45,390 |Maksājumi | 30,195 | 15,195 | 45,390 |2.4. Saderība ar finanšu plānošanu un finanšu perspektīvuPriekšlikums atbilst esošai finanšu plānošanai.2.5. Finanšu ietekme uz ieņēmumiemPriekšlikums finansiāli neietekmē ieņēmumus.3. BUDŽETA RAKSTUROJUMSIzdevumu veids | Jauns | EBTA iemaksa | Pieteikumu iesniedzēju valstu iemaksas | Kategorija finanšu perspektīvā |Neobligāti | Diferencēti | NĒ | NĒ | NĒ | Nr. 4 |4. JURIDISKAIS PAMATSLīguma 308. pants.5. APRAKSTS UN PAMATOJUMS5.1. Kopienas atbalsta nepieciešamība [4]5.1.1. Izvirzītie mērķiIerosinātā palīdzība ietver Kopienas piešķīrumu Moldovai līdz 45 miljonu EUR apmērā (kas finansējama no vispārējā budžeta), lai atbalstītu Moldovas maksājumu bilanci un rezervju veidošanu, ņemot vērā, ka tās tirdzniecības un tekošā konta bilance īsā laikā ir ievērojami pasliktinājusies. Tādējādi ierosinātā palīdzība palīdzēs Moldovai mazināt finansiālos ierobežojumus saistībā ar NMIM programmas, ES un Moldovas Eiropas kaimiņattiecību politikas (EKP) rīcības plāna un valdības Ekonomiskās izaugsmes un nabadzības mazināšanas stratēģijas īstenošanu.Šī palīdzība papildina līdzekļus, ko, atbalstot iestāžu ekonomiskās stabilizācijas un strukturālo reformu programmu, Moldovai ir piešķīris SVF, Pasaules banka, divpusējie līdzekļu devēji un ES, līdzekļus, kuri piešķirti saskaņā ar Pārtikas nodrošinātības programmā budžeta atbalsta elementu, un parāda atvieglojumus, kurus piešķīruši oficiālie kreditori.5.1.2. Pasākumi, kas veikti saistībā ar ex-ante novērtējumuKomisijas dienesti (Ekonomikas un finanšu ģenerāldirektorāta D3 nodaļa) veica ex-ante novērtējumu 2006. gada jūlijā un augustā.5.1.3. Pasākumi, kas veikti pēc ex-post novērtējumaMoldovai sniegtās Kopienas makrofinansiālās palīdzības ex-post novērtējums vēl nav veikts.5.2. Paredzētā darbība un budžeta atbalsta pasākumiŠī palīdzība būs tieša piešķīruma veidā, ko izmaksās trijās vai, ja vajadzīgs, četrās daļās. Pirmā daļa izmaksājama, pamatojoties uz saprašanās memorandu, par ko jāvienojas Moldovas un Kopienas iestādēm. Pārējās daļas izmaksā, pamatojoties uz ekonomikas politikas nosacījumu pienācīgu izpildi, un ne ātrāk kā ceturksni pēc iepriekšējās daļas izmaksas.Ar šo palīdzību saistītie kvantitatīvie izpildes kritēriji ir tie, kas paredzēti esošās Moldovas un SVF NMIM vienošanās makroekonomiskajos nosacījumos. Pirms katras šīs palīdzības daļas izmaksas Komisijas dienesti sadarbībā ar valsts iestādēm un SVF darbiniekiem pārbauda, vai ir ievēroti kvantitatīvie izpildes kritēriji vai panāktas jaunas vienošanās.Turklāt Komisija vienojas ar iestādēm par vairākiem īpašiem politikas nosacījumiem, kuri jāizpilda, pirms Komisija izmaksā otro un, iespējams, pārējās piešķīruma daļas. Šie politikas nosacījumi ir saskaņā ar Moldovas nolīgumiem vai norunām ar SVF un Pasaules banku. Šajā posmā ir paredzēts, ka pasākumi būs īpaši vērsti uz valsts finanšu pārvaldības reformu un administrāciju. Komisija arīdzan var apsvērt pievēršanos konkrētām nozaru politikām, kas par īpaši nozīmīgām atzītas ES un Moldovas EKP rīcības plānā.5.3. Īstenošanas metodesŠī palīdzība tiks īstenota Komisijas centralizētas tiešas pārvaldības veidā, izmantojot pastāvīgus darbiniekus.6. FINANSIĀLĀ IETEKME6.1. Kopējā finansiālā ietekme uz B daļu - (visā plānošanas periodā)Lai Moldovai izmaksātu palīdzību no budžeta pozīcijas 01 03 02 02, tai ir jāizpilda ar šo palīdzību saistītie nosacījumi, kā aprakstīts 5.2. punktā.6.1.1. Finansiālais atbalstsSaistības (miljoni EUR līdz 3 zīmēm aiz komata)Sadalījums | 2007 | 2008 | 2009 | Kopā |Piešķīruma maksājumi Moldovai | 45,000 | - | 45,000 |KOPĀ | 45,000 | 45,000 |6.1.2. Tehniskā un administratīvā palīdzība, atbalsta izdevumi un IT izdevumi (saistību apropriācijas)2007 | 2008 | 2009 | Kopā |1) Tehniskā un administratīvā palīdzība |Tehniskās palīdzības biroji |b) Cita veida tehniskais un administratīvais atbalsts: - iekšējs (intra muros): - ārējs (extra muros): tostarp datorizētu vadības sistēmu izveidei un uzturēšanai |1. starpsumma |2) Atbalsta izdevumi |a) Izpēte (operatīvi novērtējumi) | 0,030 | 0,030 | 0,060 |b) Ekspertu tikšanās |c) Informācija un publikācijas |2. starpsumma |KOPĀ | 0,030 | 0,030 | 0,060 |6.2. Izmaksu aprēķins atbilstoši B daļā paredzētajiem pasākumiem (visā plānošanas periodā) [5]Saistības (miljoni EUR līdz 3 zīmēm aiz komata)Sadalījums | Rezultātu veids (projekti, datnes) | Rezultātu skaits (kopā gadiem 1…n) | Vidējās izmaksas par vienību | Kopējās izmaksas (kopā gadiem 1…n) |1 | 2 | 3 | 4=(2X3) |1. darbība - 1. pasākums - 2. pasākums 2. darbība - 1. pasākums - 2. pasākums - 3. pasākums utt. |IZMAKSAS KOPĀ |7. IETEKME UZ PERSONĀLU UN ADMINISTRATĪVIE IZDEVUMI7.1. Ietekme uz cilvēkresursiemAr palīdzības pārvaldību saistītie uzdevumi tiks veikti, vajadzības gadījumā veicot personāla pārcelšanu, un neietvers Komisijas darbinieku skaita palielināšanu.Amata veids | Personāls, kas iesaistāms darbības pārvaldībā, izmantojot esošos un/vai papildu resursus | Kopā | No darbības izrietošo uzdevumu apraksts |Pastāvīgo amatu skaits | Pagaidu amatu skaits |Ierēdņi vai pagaidu darbinieki | A B C | 1/3 | 1/3 | Piemēram, sagatavot saprašanās memorandus un piešķīruma nolīgumus, sazināties ar iestādēm un starptautiskām finanšu iestādēm, sazināties ar neatkarīgiem ekspertiem par operatīviem novērtējumiem, doties pārbaudes komandējumos, sagatavot Komisijas personāla ziņojumus, Komisijas procedūras, kas ir saistītas ar palīdzības pārvaldību. |Citi cilvēkresursi |Kopā | 1/3 | 1/3 |7.2. Kopējā finansiālā ietekme uz cilvēkresursiemCilvēkresursu veids | Summa (EUR) | Aprēķina metode * |Ierēdņi Pagaidu darbinieki | 30,500 | 1/3 x vidējie gada izdevumi par A*5 – A*12 kategorijas ierēdni |Citi cilvēkresursi (norādīt budžeta pozīciju) |Kopā | 30,500 |Summas veido kopējie izdevumi divpadsmit mēnešu laikā.7.3. Citi administratīvie izdevumi, kas izriet no darbībasBudžeta pozīcija (numurs un nosaukums) | Summa (EUR) | Aprēķina metode |Kopējais piešķīrums (sadaļa A7) A0701 – Komandējumi A07030 – Sanāksmes A07031 – Obligātās komitejas1 A07032 – Neobligātās komitejas 1 A07040 – Konferences A0705 – Izpēte un konsultācijas Citi izdevumi (precizēt) - Ex-post novērtējums - | 10,000 125,000 | Divi komandējumi gadā divām personām Aplēstie kopējie izdevumi EUR 250 000 par pakalpojumu līgumu |Informācijas sistēmas (A-5001/A-4300) |Citi izdevumi A daļa (norādīt) |Kopā | 135,000 |Summas veido kopējie izdevumi divpadsmit mēnešu laikā.1 Norādīt komitejas veidu un grupu, kurai tā pieder.I. Kopsumma gadā (7.2. + 7.3.) II. Darbības ilgums III. Darbības kopējās izmaksas (I x II) | € 165,500 2 gadi € 331,000 |8. IZPILDES UZRAUDZĪBA UN VĒRTĒJUMSŠī ir makroekonomiska rakstura palīdzība un tās uzraudzību un novērtēšanu veiks saskaņā ar Komisijas standarta procedūrām.8.1. Uzraudzības pasākumiKomisijas dienesti veiks minētās darbības uzraudzību, pamatojoties uz makroekonomikas un struktūrpolitikas rādītājiem, par kuriem jāvienojas ar Moldovas iestādēm saprašanās memorandā. Iestādēm par šiem rādītājiem būs regulāri jāziņo Komisijas dienestiem. Eiropas Komisijas delegācija Kišiņevā regulāri ziņos par jautājumiem saistībā ar palīdzības uzraudzību. Komisijas dienesti uzturēs ciešus sakarus ar SVF un Pasaules banku, lai izmantotu to zināšanas un darbību Moldovā.8.2. Plānotās novērtēšanas pasākumi un grafiksIerosinātajā Padomes lēmumā ir paredzēts ikgadējs ziņojums Eiropas Parlamentam un Padomei, kas ietver šīs palīdzības darbības īstenošanas novērtējumu. Turklāt plānots, ka vienu vai divus gadus pēc īstenošanas perioda beigām Komisija vai tās pienācīgi pilnvaroti pārstāvji veiks palīdzības neatkarīgu ex-post novērtējumu.9. PASĀKUMI KRĀPŠANAS APKAROŠANAIKomisijas dienesti ir izveidojuši finanšu sistēmu un administratīvo procedūru operatīvu novērtējumu programmu visās trešajās valstīs, kas saņem Kopienas makrofinansiālo palīdzību, lai izpildītu Eiropas Kopienu vispārējam budžetam piemērojamās Finanšu regulas prasības.Tāpat, ņemot vērā, ka ir jākoordinē daudzo līdzekļu devēju darbība valsts finanšu pārvaldības jomā, Komisija ir līdzfinansējusi Moldovas fiduciārā riska novērtējumu. Drīzumā būs pieejams gala ziņojums.Moldovā Komisijas dienesti izvērtēs to finanšu sistēmu un administratīvo procedūru uzticamību, kas saistīti ar šāda veida palīdzību, un noteiks, vai makrofinansiālās palīdzības stabilas finanšu pārvaldības sistēma ir pietiekami efektīva. Šajā izvērtējumā tiks ņemtas vērā arī fiduciārā riska novērtējuma atziņas un visi pieejamie SVF un Pasaules bankas attiecīgo ziņojumu secinājumi. Šajā sakarā Komisijas dienesti ar pienācīgi pilnvarotu neatkarīgu ekspertu atbalstu var pieņemt lēmumu veikt saņēmēju iestāžu finanšu sistēmu un administratīvo procedūru operatīvu novērtējumu. Fiduciārā riska novērtējuma un, iespējams, operatīvā novērtējuma rezultātus izmantos, lai noteiktu, kādi būtu vispiemērotākie nosacījumi valsts finanšu pārvaldībai.Ierosinātais juridiskais pamats makrofinansiālajai palīdzībai Moldovai ietver noteikumu par krāpšanas novēršanas pasākumiem. Šie pasākumi tiks sīkāk izstrādāti saprašanās memorandā un piešķīruma nolīgumā. Paredzēts, ka palīdzībai piesaistīs vairākus īpašus politikas nosacījumus, galvenokārt valsts finanšu pārvaldības jomā, lai stiprinātu efektivitāti, pārredzamību un atbildību.Makrofinansiālajai palīdzībai piemēros pārbaudes, kontroles un revīzijas procedūras, par kurām ir atbildīga Komisija, tostarp Eiropas Birojs krāpšanas apkarošanai ( OLAF ), un kuras veic Eiropas Revīzijas palāta.[1] Padomes 2000. gada 10. jūlija Lēmums 2000/452/EK (OV L 181, 20.7.2000., 77. lpp.) un Padomes 2002. gada 19. decembra Lēmums 2002/1106/EK (OV L 351, 28.12.2002., 76. lpp.).[2] OV C, ., . lpp.[3] OV C, ., . lpp.[4] Papildu informāciju sk. paskaidrojuma rakstā.[5] Papildu informāciju sk. paskaidrojuma rakstā.